Efter adskillige opfordringer om at benytte deres store, herlige grønne areal, gør Kunsten nu noget ved snakken. Som noget helt nyt lancerer de en sommer-lounge, der 11 onsdage i streg inviterer på fest og stemning. Her vil der hver onsdag være live-musik og DJ-arrangementer sommeren over. Derudover har de skabt et udendørs Kunst-Lab, hvor flere forskellige kunstnere vil dele ud af deres viden. Skulle sulten melde sig, er der også tænkt på en løsning til det. Ved hvert arrangement står en food-truck klar til at kokkerere alverdens lækkkerier fra hele verden. - Folk hygger sig, og det er bare det, vi vil have. God stemning og noget man kan lave hele sommeren med sine familie og venner, lyder det fra Diana Melson fra Kunsten, der også oplyser, at man trygt kan troppe op, for der er sørget for det gode vejr: - Der bliver godt vejr alle 11 ondsdage. Det har vi booket. TV2 Nord var med til den første af i alt 11 onsdags-arrangementer. Du kan se mere til det i videoen ovenfor. Programmet for de følgende 10 onsdage kan du se lige her.

Referat:
Kunsten i Aalborg tager hul på et nyt tiltag. Det hedder Kunsten Sommer Lounge og kommer til at foregår hele sommeren over.